شەفەق
نیوز/ رەشید بودیوە، ئەو گەنج جەزائیریە، وە یەک شەو سویر دوو ژن کرد، ک بویە قسەوباسیگ
لەلای مردمەگە، تا هویردەکاریەیل ئەو رەفتاریە ئاشکرا بوی.
راپۆرتەیلیگ
جەزائیری باس سەرسامی بنەماڵەی وەوی یەکەمین کردن، هەناێ زانستن ک ژنیگتر لە خود شەوەگە
خوازیە، و ئاشکرا کردن ک ئاگایان وەی کارە نەویە.
خانمیگ
لە کەسوکارەیل یەکەم ژنەگە ئەرا میدیایل راگەیانن وتیە داڵگ دویەتەگە ڕازی وەیە نەویە،
چوینکە کوڕوگە بیکارە، و نە ماڵیگ و نەیش داهاتیگ دیرێد، باوچی دڵ دویەتەگەی نەشکانیە.
باوان
دویەتەگە وتنیش: کوڕەگە تەڵا ئەرا دویەتەمان سەنیە، باوجی دووارە گلیەو دایە، وبردیە
فرووشتیەسەی، ئیجا تەڵای درووکانی هاوردیە.
وتنیش:
کوڕەگە خەوەردار ئەو دویەتەگە کردیە ک ئەوەسا تەڵاگەی بەێد و لە خود ماڵەگە وەگەرد
هاووەوی نیشێد، و ئی سویرە کاریگ خەڵەتانن بویە، و داوا لە هەردوگ دویەتەگە کردیە دڵنگ
و پڕتاڵیان لە ماڵ باوانیان بارن، و هەردوگیان سوار ماشینیگ کردیە، تا رەسیەسە هۆڵ
ئاهەنگ سویرەگە، و وینە و ڤیدیۆ بڵاو کردیە، ک بویە قسەوباسیگ لەلای مردم.
